Author: NN_30
Last saved by: Goran Stojic

POČELO REŠAVANJE PROBLEMA VODOSNABDEVANJA U SEČANICI

Seoski vodovod preuzima JKP “Naisus”

*Postignut je dogovor da JKP “Naisus” preuzme nadležnost nad seoskim vodovodom i brigu o njegovom održavanju, postavi vodomere u svim domaćinstvima koja potpišu Ugovor i time ih uvede u gradski sistem vodosnabdevanja

*Kada sva domaćinstva sklope ugovore sa “Naisusom”, plaćaće realni utrošak vode, uz obavezu da stara dugovanja izmire solidarno, i to tako što će dug od 19 000 dinara po domaćinstvu, isplatiti u 36 mesečnih rata od po 500 dinara, bez dodatnih kamata i troškova

*Ostatak duga Grad preuzima na sebe, i to tako što će investirati u rekonstrukciju vodovodne mreže u selu, kaže gradonačelnik Darko Bulatović uz napomenu da je sličan dogovor već postignut sa meštanima Matejevca

Gradonačelnik Niša Darko Bulatović obišao je  Sečanicu gde je  počelo potpisivanje pojedinačnih ugovora meštana i JKP „Naisus” o priključenju na gradski vodovodni sistem, čime je otpočelo i rešavanje dugogodišnjih problema sa vodosnabdevanjem i nagomilanim dugovanjima prema ovom javno komunalnom preduzeću.

Na inicijativu Saveta građana, i uz podršku gradonačelnika, postignut je dogovor da JKP “Naisus” preuzme nadležnost nad seoskim vodovodom i brigu o njegovom održavanju, postavi vodomere u svim domaćinstvima koja potpišu Ugovor i time ih uvede u gradski sistem vodosnabdevanja.

Na taj način, kako je istakao gradonačelnik Bulatović, omogućiće se rekonstrukcija vodovoda i kvalitetno održavanje mreže, smanjiće se gubici u sistemu, a meštani ovog sela sa oko 300 domaćinstava, dobiće uredno snabdevanje vodom. Sa druge strane rešava se i problem sa neovlaštenim priključivanjem na vodovodnu mržu i milionska dugovanja nastala u periodu dok je čitavo selo imalo samo jedan vodomer, a veliki deo meštana nije plaćao utrošenu vodu.

Kada sva domaćinstva sklope ugovore sa “Naisusom”, plaćaće realni utrošak vode, uz obavezu da stara dugovanja izmire solidarno, i to tako što će dug od 19 000 dinara po domaćinstvu, isplatiti u 36 mesečnih rata od po 500 dinara, bez dodatnih kamata i troškova.

Ostatak duga Grad preuzima na sebe, i to tako što će investirati u rekonstrukciju vodovodne mreže u selu, kaže gradonačelnik Darko Bulatović uz napomenu da je sličan dogovor već postignut  sa meštanima Matejevca, i da će se i u drugim selima koja imaju seoske ili mešovite vodovode sa brojnim problemima i velikim dugovanjima, primeniti isti princip, i omogućiti pristupanje i tih sela gradskom sistemu za vodosnabdevanje.

LEG:TRAJNO REŠENJE ZA VODOSNABDEVANJE:gradonačelnik Bulatović obišao Sečanicu
LEG:PLAĆAĆE REALAN UTROŠAK VODE:meštani počeli sa potpisivanjem ugovora
LEG:DUGOVI ĆE SE REŠAVATI NA RATE:isti princip primenjvaće se i na draga sela

(Projekat “Nišlije se uključuju u odlučivanje” sufinansiran iz budžeta grada Niša)